Mario Kart: Super Circuit

Gameplay

Όπως και με τα περισσότερα παιχνίδια αγώνων, ο στόχος του παιχνιδιού είναι ο παίκτης να τερματίσει πρώτος στους αγώνες. Κάθε αγώνας έχει οχτώ οδηγούς. Όπως και σε άλλα παιχνίδια της σειράς, ο παίκτης μπορεί να οδηγήσει σε Item Boxes τα οποία περιέχουν αντικείμενα, που μπορούν να βοηθήσουν τους παίκτες. Στην κούρσα, συλλέγονται κέρματα για να αυξήσουν την ταχύτητα του μηχανήματος. Αν ο παίκτης δεν έχει κέρματα, περιστρέφεται μέχρι να ακουμπήσει έναν άλλον παίκτη. Το παιχνίδι έχει 5 κύπελλα, το καθένα με τέσσερις νέες κούρσες και το καθένα με 55 κέρματα.

Είδη παιχνιδιού

Το παιχνίδι χωρίζεται σε 5 είδη: Mario GP, Time Trial, Quick Run, VS και Battle. Τα περισσότερα από αυτά μπορούν να παιχτούν για έναν παίκτη, ενώ κάποια από αυτά μπορούν να παιχτούν με πολλαπλούς παίκτες.

Mario GP

Στο Mario GP, ο παίκτης ανταγωνίζεται εναντίον 7 χαρακτήρων που ελέγχονται από τον υπολογιστή σε μια σειρά κουρσών. Ο παίκτης μπορεί να επιλέξει μέσω τριών είδη μηχανήματος, 50cc, 100cc και 150cc τα οποία χαρακτηρίζονται ως επίπεδα δυσκολίας. Υπάρχουν συνολικά 20 στάδια, τα οποία χωρίζονται σε 5 κύπελλα: Mushroom, Flower, Lightning, Star και Special. Όταν ο παίκτης φτάσει τη γραμμή λήξης, οι θέσεις των άλλων παικτών κλειδώνονται και δίνονται πόντοι στις θέσεις αυτές, από μηδέν έως εννιά. Όπως και στα προηγούμενα παιχνίδια της σειράς, αν ο παίκτης τερματίσει πέμπτος και χαμηλότερα, πρέπει να επαναλάβει τον αγώνα μέχρι να νικήσει, αλλά με μόνο τρεις ευκαιρίες.

Time Trial

Στο Time Trial παίκτης μπορεί να ανταγωνιστεί εναντίον καλύτερων χρόνων σε κάθε κούρσα χωρίς αντίπαλους CPU. Όταν ο παίκτης ξεπεράσει έναν καλύτερο χρόνο, μπορεί να αποθηκεύσει Ghost data σε κάθε κούρσα time trial. Οποτεδήποτε ο παίκτης ξαναπαίξει την ίδια κούρσα, τα ghost data αντιγράφουν κινήσεις από τα αποθηκευμένα δεδομένα. Τα ghost data μπορούν να ληφθούν επίσης και από άλλους παίκτες μέσω του Game Boy Link Cable. Οι παίκτες έχουν ένα τριπλό μανιτάρι για χρήση κατά την διάρκεια των time trials.

Quick Run

Στο Quick Run, οι παίκτες μπορούν να παίξουν κούρσες που ξεκλείδωσαν χωρίς περιορισμούς. Μπορούν να αλλάξουν το νούμερο των γύρων, εμφάνιση των κερμάτων και item boxes.

VS

Το VS είναι το Quick Run, αλλά με δύο μέχρι και τέσσερις παίκτες, και δεν μπορεί να παιχτεί από έναν μόνο παίκτη. Οι παίκτες CPU δεν είναι διαθέσιμοι. Το παιχνίδι μετράει πόσες φορές νίκησε ή έχασε εναντίον των άλλων παικτών. Οι παίκτες μπορούν να παίξουν με είτε μία κάρτα ή πολλαπλές κάρτες μέσω του Game Boy Link Cable. Ωστόσο, οι παίκτες με μία κάρτα έχουν περιορισμένες δυνατότητες. Οι παίκτες χρησιμοποιούν έναν Yoshi με διαφορετικά χρώματα: ο πρώτος παίκτης είναι πράσινος, ο δεύτερος κόκκινος, ο τρίτος ανοιχτό μπλε και ο τέταρτος κίτρινος.

Battle

Το Battle mode επίσης δεν μπορεί να παιχτεί από έναν μόνο παίκτη. Ο παίκτης συμμετέχει με άλλον έναν μέχρι τρεις παίκτες προσπαθώντας να σκάσει τα μπαλόνια τους με διάφορα αντικείμενα. Όπως και με το VS mode, το παιχνίδι μετράει πόσες φορές οι παίκτες νίκησαν ή έχασαν. Όταν ο παίκτης χάνει όλα τα μπαλόνια του, μεταμορφώνεται σε ένα Bob-omb, το οποίο μπορεί να το κάνει πιο δύσκολο για τους άλλους παίκτες, είτε μαζεύοντας item boxes η ανατινάζοντας στα karts τους.

Ανάπτυξη

Το Mario Kart: Super Circuit αναπτύχθηκε από την Intelligent Systems και εκδόθηκε από τη Nintendo. Αναφέρθηκε για πρώτη φορά στις 9 Αυγούστου του 2000 με τον τίτλο Mario Kart Advance. Νωρίτερα στιγμιότυπα του Nintendo Power παρουσίαζαν του χαρακτήρες με μεγάλα κεφάλια σε μικρότερα μηχανήματα. Τα αντικείμενα Banana Bunch και Golden Mushroom θα εμφανιζόταν στο παιχνίδι, καθώς και ένα ψεύτικο Item Box που αφαιρέθηκε για άγνωστους λόγους.
Σύμφωνα με τον ευρωπαϊκό ιστότοπο του παιχνιδιού, το παιχνίδι θα σχεδίαζε να χρησιμοποιήσει το e-Reader, αλλά φαίνεται ότι ένα τμήμα της ιστοσελίδας που θα έβαζε πληροφορίες για τη χρήση των e-Reader είναι μόνο μια ειδοποίηση που λέει "Coming Soon".